2.4 การวิจัยและการพัฒนา

ในปี 2551 นับเป็นอีกปีหนึ่ง ที่บริษัทได้มีการพัฒนาระบบให้มีความทันสมัย
และตอบสนองความต้องการของผู้ลงทุนมากยิ่งขึ้น เพื่อรองรับบริการที่มีความหลากหลาย เช่น
บริการซื้อขายตราสารอนุพันธ์ โดยบริษัทได้เปิดให้บริการสินค้า คือ SET50 Index Futures,
SET50 Index Options และ Single Stock Future ผ่านโปรแกรมการซื้อขาย
Streaming-D และ OneClick
นอกจากนั้นยังได้พัฒนาระบบการซื้อขายผ่านหลักทรัพย์ผ่านอินเทอร์เน็ตให้มีการบริการดียิ่งขึ้น
โดยมีรายละเอียด ดังนี้

1.  ด้านธุรกิจตราสารอนุพันธ์

บริษัทเริ่มให้บริการเป็นตัวแทนซื้อขายตราสารอนุพันธ์ตั้งแต่เดือนกันยายน 2551
โดยได้พัฒนาระบบของบริษัทให้เป็นไปตามมาตรฐานที่ทางการกำหนด
และรองรับสินค้าทุกตัวในตลาดอนุพันธ์ฯ (TFEX) ได้แก่ฟิวเจอร์ (Futures) และออปชัน
(Options) ซึ่งในปัจจุบันได้เปิดให้บริการ SET50 Index Futures, SET50 Index Options
และ Stock Futures แก่ลูกค้า
โดยลูกค้าสามารถเลือกส่งคำสั่งซื้อขายได้ทั้งแบบผ่านเจ้าหน้าที่การตลาดและผ่านอินเทอร์เน็ต
อีกทั้งยังได้มีการจัดทำบทวิเคราะห์ตราสารอนุพันธ์ขึ้นบนเว็บไซต์เพื่อง่ายต่อการใช้งาน

2.  ด้านการบริการอินเทอร์เน็ตเทรดดิ้ง

เพิ่มฟังก์ชั่นการใช้งานต่าง ๆ เพื่ออำนวยความสะดวกและรองรับปริมาณลูกค้าที่เพิ่มมากขึ้น อันได้แก่
รายงานการซื้อขายหลักทรัพย์ย้อนหลัง 1 ปี (E-Report), การเปลี่ยนรหัสลับ (PIN No.)
ที่ใช้ในการส่งคำสั่งซื้อขายหุ้นครั้งแรกด้วยตนเอง (Force Change PIN),
และการกำหนดบัญชีซื้อขาย เพื่อเข้าใช้งานบนเว็บไซด์ในแต่ละครั้ง (Change Default
Account) เป็นต้น โดยรองรับทั้งภาษาไทยและภาษาญี่ปุ่น
นอกจากนี้ยังมีการพัฒนาระบบงานเพิ่มเติมดังนี้

1.  พัฒนาและปรับปรุงเว็บไซท์ รวมทั้งการประชาสัมพันธ์ข้อมูลและบริการต่าง ๆ ให้ลูกค้ารับทราบ

2.  จัดเตรียมระบบ Multi-Market
    เพื่อรองรับการซื้อขายหุ้นและตราสารอนุพันธ์ทางอินเทอร์เน็ต ซึ่งเรียกว่า Streaming Plus
    Program โดยในช่วงปี 2551 ที่ผ่านมา เป็นช่วงระหว่างการพัฒนาโปรแกรมของทางบริษัท
    เซ็ทเทรด ดอทคอม จำกัด และบริษัทได้เริ่มดำเนินการทดสอบระบบดังกล่าว
    ตั้งแต่เดือนธันวาคม 2551 โดยมีการวางแผนกำหนดการใช้งานจริงในช่วงต้นปี 2552
    ซึ่งระบบดังกล่าว จะสามารถรองรับการให้บริการทั้งตลาดหุ้นและตลาดตราสารอนุพันธ์
    พร้อมทั้งรองรับข้อมูลข่าวสาร Real Time ที่มีประสิทธิภาพการทำงานที่ดียิ่งขึ้น

3.  การซื้อขายหุ้นผ่านระบบอินเทอร์เน็ตรองรับบัญชี Credit Balance
    บริษัทได้จัดเตรียมและทดสอบระบบการซื้อขายหลักทรัพย์ประเภทบัญชี Credit Balance
    ผ่านระบบอินเทอร์เน็ต เพื่อรองรับกลุ่มลูกค้าประเภทบัญชี Credit Balance
    ซึ่งบริษัทได้เน้นให้ระบบมีเสถียรภาพ ความปลอดภัย
    และความรวดเร็วในการส่งคำสั่งซื้อขายผ่านทางอินเทอร์เน็ต โดยลูกค้าที่มีบัญชี Credit
    Balance อยู่แล้ว และมีคุณสมบัติตามที่บริษัทกำหนดสามารถขอใช้บริการดังกล่าวเพิ่มเติมได้

3.  การพัฒนาเพิ่มเติมระบบงานการซื้อขายตราสารหนี้

เพื่อให้สามารถรองรับปริมาณของธุรกรรมที่เพิ่มขึ้น เพิ่มเติมงานบริการลูกค้าด้าน
Clearing/Settlement ให้ครอบคลุมการทำธุรกรรม จัดให้มีระบบควบคุมวงเงินเพิ่มเติม เป็นต้น

4.  การจัดเตรียมระบบเพื่อรองรับธุรกรรมการยืมและให้ยืมหลักทรัพย์ (SBL)
    และการขายหลักทรัพย์โดยยังไม่มีหลักทรัพย์ในครอบครอง (การขายชอร์ตหลักทรัพย์)
    เพื่อเพิ่มเติมการให้บริการแก่ลูกค้าอย่างครบถ้วน ลูกค้าจะสามารถขายชอร์ตผ่านบัญชีเงินสดได้
    จากเดิมที่ให้ขายผ่านบัญชีมาร์จิ้นเท่านั้น โดยคาดว่าจะพร้อมให้บริการในปี 2552

5.  การจัดเตรียมระบบเพื่อรองรับพระราชบัญญัติว่าด้วยการกระทำความผิดเกี่ยวกับคอมพิวเตอร์พ.ศ.2550
    โดยกำหนดให้พนักงานในบริษัทรับทราบกฎระเบียบการ ใช้งานระบบคอมพิวเตอร์ผ่านเครือข่าย
    Internet การจัดเตรียมระบบให้มีการพิสูจน์ ตัวตนในการเข้าใช้งาน  การเก็บข้อมูล Log
    การใช้งานทั้งหมด และสามารถออกรายงาน และการจัดทำ Encryption
    เพื่อความถูกต้องของข้อมูล

นอกจากการพัฒนาระบบต่าง ๆ ตามข้างต้นแล้ว บริษัทได้พัฒนาศูนย์ข้อมูล (Data Centre)
เพื่อให้เป็นไปตามมาตรฐานสากล “TIA 942 Telecommunications Infrastructure
Standard” ซึ่งเป็นงานพัฒนาโครงสร้างพื้นฐานและงานระบบหลักทั้งหมด ได้แก่ระบบไฟฟ้า
ระบบโทรศัพท์ ระบบสายสัญญาณ ระบบพื้นยก ระบบป้องกันไฟไหม้ ผนังกันไฟ
ระบบเก็บบันทึกการเข้าออกศูนย์คอมพิวเตอร์ เป็นต้น โดยเสร็จสิ้นเฟสแรกในเดือนก.พ. 2551
และมีการจัดทำเฟสสองเพิ่มเติมได้แก่ ระบบการเตือนภัยน้ำรั่ว
ระบบการตรวจสอบไฟไหม้ด้วยเครื่องตรวจจับควัน เป็นต้น โดยเสร็จสิ้นในเดือนก.ค. 2551
ที่ผ่านมา ซึ่งทำให้ศูนย์ข้อมูลสามารถรองรับการขยายงานในอนาคตอย่างมีมาตรฐาน
และมีความปลอดภัยตามหลักมาตรฐานสากล